คือประจำเดือนไม่มาประมาณ3-4 เดือนเเละมีตกขาวเป็นสีเเดงปนน้ำาลด้วยค่ะ
สวัสดีค่ะ การที่ประจำเดือนไม่มานาน 3-4 เดือน หากที่ผ่านมาได้มีเพศสัมพันธ์ ก็ควรตรวจหาการตั้งครรภ์ดูก่อนค่ะ หากตรวจไม่พบ จึงเกิดจากสาเหตุอื่นๆ เช่น1. โรคอ้วน เนื่องจากคนอ้วนมีเซลล์ไขมันจำนวนมาก ซึ่งเซลล์ไขมันสามารถสร้างฮอร์โมนเอสโตรเจนได้ในปริมาณเล็กน้อย เมื่อมีปริมาณมากเกิน จึงกระทบต่อการหลั่งฮอร์โมนเพศที่ปกติได้2. การผลิตฮอร์โมนของรังไข่ผิดปกติ เช่น มีภาวะมีถุงน้ำจำนวนมากในรังไข่ (PCOS) โดยผู้ที่เป็นโรคนี้มักจะมีรูปร่างอ้วน ผิวมัน มีสิว ขนดกมากกว่าผู้หญิงทั่วไป3. มีภาวะไทรอยด์ฮอร์โมนเป็นพิษ หรือไทรอยด์ฮอร์โมนต่ำ4. มีมดลูกอักเสบ ซึ่งมักจะมีอาการปวดท้องน้อยและตกขาวที่ผิดปกติร่วมด้วย5. มีเนื้องอกของต่อมใต้สมอง แต่จะมีอาการอื่น ๆ ร่วมด้วย เช่น ปวดศีรษะ มองเห็นภาพซ้อน มีน้ำนมไหล เป็นต้นนอกจากนี้ หากมีการใช้ยาฮอร์โมนต่างๆ อยู่ ก็อาจเป็นผลของฮอร์โมนได้สำหรับตกขาวเป็นน้ำสีแดงปนน้ำตาลที่ออกมา ก็น่าจะเป็นเลือดที่ออกผิดปกติได้ ซึ่งก็มีสาเหตุมาจากที่กล่าวไปได้ ดังนั้นแนะนำควรไปพบสูติ-แพทย์เพื่อตรวจหาสาเหตุค่ะ